Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 333/12/8807	Michalovce, 24.2.2014
EEČ : 2-66-55-2014

U Z N E S E N I E

Trestná vec:	obvinený XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 17.7.2012, spisová značka Pv 333/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
        Stíhaného prečinu podľa § 279 ods. 1, ods. 2 písm. a) Tr. zákona, sa mal obvinený dopustiť tým, že od presne nezistenej doby až do 24. apríla 2012, v osobnom motorovom vozidle XXXXX, ako aj v prenajatej garáži bez čísla v garážovom komplexe XXXXX, prechovával celkom 50.000 ks (2500 krabičiek) zahraničných cigariet zn. JIN LING a zn. LM - modré aj červené, v spotrebiteľskom balení, neoznačených kontrolnými známkami SR, hoci vedel o tom, že uvádzanie do obehu zahraničných cigariet neoznačenými kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov, v znení neskorších predpisov o spotrebnej dani z tabaku a tabakových výrobkov. K ďalšiemu nelegálnemu uvedeniu týchto zahraničných  cigariet  do obehu na našom území nedošlo len preto, že tieto cigarety 	boli dňa 24. 04. 2012 v popoludňajších hodinách nájdené colníkmi Kriminálneho úradu finančnej správy Košice, ktorí prechovávané cigarety vo vozidle a garáži objavili, pričom nezákonným prechovávaním zahraničných cigariet došlo k úniku spotrebnej dane z tabakových výrobkov vo výške 4.457,45 €, ku škode štátneho rozpočtu SR, zastúpenej Colným úradom Michalovce.

Uznesením prokurátora Okresnej prokuratúry Michalovce zo dňa 17.7.2012, spisová značka Pv 333/12/8807, bola určená obvinenému skúšobná doba v trvaní 18 mesiacov.
Odôvodnenie:
            Uznesením prokurátora Okresnej prokuratúry v  Michalovciach sp. zn. Pv 333/12 zo 17. 07. 2012 bolo podľa § 216 ods. 1 písm. a, c) Tr. poriadku podmienečne zastavené trestné stíhanie pre prečin porušenia predpisov o štátnych technických opatreniach na označenie tovaru podľa § 279 ods. 1, ods. 2 písm. a) Tr. zákona proti obvinenému XXXXX.
	Stíhaného prečinu podľa § 279 ods. 1, ods. 2 písm. a) Tr. zákona, sa mal obvinený dopustiť tým, že od presne nezistenej doby až do 24. apríla 2012, v osobnom motorovom vozidle XXXXX, ako aj v prenajatej garáži bez čísla v garážovom komplexe XXXXX, prechovával celkom 50.000 ks (2500 krabičiek) zahraničných cigariet zn. JIN LING a zn. LM - modré aj červené, v spotrebiteľskom balení, neoznačených kontrolnými známkami SR, hoci vedel o tom, že uvádzanie do obehu zahraničných cigariet neoznačenými kontrolnými známkami SR na našom území je v rozpore s ustanovením § 9 ods. 2 zákona č. 106/2004 Zb. zákonov, v znení neskorších predpisov o spotrebnej dani z tabaku a tabakových výrobkov. K ďalšiemu nelegálnemu uvedeniu týchto zahraničných  cigariet  do obehu na našom území nedošlo len preto, že tieto cigarety	boli dňa 24. 04. 2012 v popoludňajších hodinách nájdené colníkmi Kriminálneho úradu finančnej správy Košice, ktorí prechovávané cigarety vo vozidle a garáži objavili, pričom nezákonným prechovávaním zahraničných cigariet došlo k úniku spotrebnej dane z tabakových výrobkov vo výške 4.457,45 €, ku škode štátneho rozpočtu SR, zastúpenej Colným úradom Michalovce.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 mesiacov. Toto rozhodnutie sa stalo právoplatným dňom 24. 07. 2012.

Skúšobná doba pre podmienečné zastavenie trestného stíhania uplynula dňom 24. 01. 2014. 

Po uplynutí skúšobnej doby bol vyžiadaný odpis z registra trestov a správy o povesti obvineného.

Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku, a teda vyhovel podmienkam uvedeným v ustanovení  § 217 ods. 1 Trestného poriadku. 

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor